als_Latn dik_Latn sag_Latn
Rruga "Slobodan Milosheviq" në Ranillug?
Kërkesa për emërtimin e një rruge me emrin e Slobodan Millosheviqit, në komunën e Ranillugut, është miratuar, "sipas procedurave të Kuvendit të kësaj komune" dhe tashmë pritet vetëm vendosja e tabelës që bartë këtë emër.
Lajmin e ka konfirmuar për Radion Evropa e Lirë, Sasha Alleksiq, kryesues i Kuvendit të Komunës së Ranillugut.
“Unë jam përfaqësues i pushtetit legjislativ. Në bazë të të gjitha normativave dhe në bazë të ligjeve - konkretisht, pasi që atje ekziston një rrugë me emrin Slobodan Milosheviq - i kemi udhëzuar këshillat e fshatit dhe këshilltarët që t’i bëjnë listat e rrugëve".
"Ata i kanë dorëzuar ato lista dhe ne vetëm i kemi zbatuar procedurat e Kuvendit. Unë nuk kam kompetenca të drejtpërdrejta dhe as jo të drejtpërdrejta që të bëj presion mbi qytetarët. Unë vetëm e respektoj vullnetin e qytetarëve që më kanë sjellë në këtë vend”, tha Aleksiq.
Millosheviq ishte akuzuar nga Tribunali Ndërkombëtar për Krime Lufte për krime lufte dhe krime kundër njerëzimit për rolin e tij gjatë luftës në Kosovë, Kroaci dhe Bosnjë e Hercegovinë gjatë viteve të 90-ta.
Millosheviq është gjetur i vdekur në qendrën e paraburgimit në gjykatën e Hagës më 11 mars 2006.
Alleksiq thotë se e ka të qartë se emërtimi i rrugës me emrin e Millosheviqit mund të nxis reagime, por ai, siç thotë, "nuk mundi të bënte asgjë më shumë se sa ta zbatonte ligjin".
Megjithatë, ai ka shpjeguar se miratimi i Kuvendit Komunal të Ranuillugut për emërtimin e rrugëve, nuk është hapi i fundit në këtë proces.
“Mund të ekzistojë një vendim i kryetarit, apo ministrisë, për kthimin e kësaj çështjeje në procedurë të Kuvendit. Ekzistojnë mundësitë që kjo të hidhet poshtë. Ta zëmë që nesër mund të më vijë vendimi nga ministria për anulimin e këtij vendimi dhe unë si kryetar i Kuvendit të komunës, jam i obliguar që sërish ta kthej në shqyrtim”, theksoi Alleksiq.
Kuvendi Komunal i Ranillugut udhëhiqet nga përfaqësues të Listës Serbe.
Vetë komuna ndërkaq është krijuar gjatë procesit të decentralizimit të pushtetit qendror, të paraparë me planin e Marti Ahtisaarit, në bazë të të cilit është shpallur pavarësia e Kosovës.
Gjatë ditës pritet që për çështjen e emërtimit të rrugëve të prononcohen përfaqësuesit e qeverisë së Kosovës./REL
- Ja emisioni skandaloz i Vasko Eftovit ku ofendohet Adem Jashari (VIDEO)
- Gruevski nuk e përjashton mundësinë e destablizimit të vendit!
- Ja si dukej Gruevski maturant? (FOTO)
- Zaev: Po rritet përkrahja e shqiptarëve për “bombat”
- Gjendet një femër e vdekur në Shkup
- Momenti i arrestimi të deputetit Mark Frroku (VIDEO)
- Sot Zaev publikon “bombën” e 14 me radhë
- Zaev: Gruevski urdhëron ministrat të bëjnë akte kriminele
- Dëgjojini të gjitha bisedat e "bombës së katërmbëdhjetë"
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
- Shikojeni drejtpërsëdrejti në Almakos pres-konferencën e Zoran Zaev (VIDEO)
- E tmerrshme: Siriani dhunon shqiptaren 9 vjeçare, hakmerren shqiptarët
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn